lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc en es lv lv lv lv lv lv lv lv lv lv lv lv an lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Disneja studijas varoņi un īpaša programma vairos meiteņu interesi par futbolu Latvijā (VIDEO) – ZZ.lv
Vārda dienas svin: Elza, Ilizana
andra.ozola@zz.lv - 19.03.2022 - 20:02
Latvijas Futbola federācija (LFF) iesaistījusies Eiropas Futbola asociāciju savienības (UEFA) un Volta Disneja studijas kopīgajā programmā “Playmakers”, kas ar bērnu vidū iemīļotu multiplikācijas filmu varoņu palīdzību vairos meiteņu izpratni par regulāru fizisku aktivitāšu un futbola pievilcību, informē LFF.
Programmas pamatā ir akadēmiski pētījumi par stāstu un pasaku pozitīvo ietekmi uz bērnu vēlmi iesaistīties fiziskās aktivitātēs. Treniņi un pasākumi programmas ietvaros primāri paredzēti meitenēm vecumā no pieciem līdz astoņiem gadiem sadarbībā ar vietējiem klubiem un organizācijām.
Atšķirībā no tradicionālajām futbola treniņu programmām “Playmakers” treniņu sesijas sekos stāstiem no plaši mīlētajām Disneja studijas multiplikācijas filmām “Frozen II” un “Incredibles 2”. Ar šo varoņu un futbola elementu palīdzību programmā iesaistītie treneri palīdzēs meitenēm izdzīvot filmu notikumus kustību, komandas darba un iztēles veidā.
LFF Futbola attīstības un sieviešu futbola nodaļas vadītāja Ņina Travkina: “Pētījumi liecina, ka agrīnā vecumā bērnu iesaisti fiziskās aktivitātēs visvairāk stimulē kopīgas nodarbes un treneri, kuri prot piedāvātajos vingrinājumos izmantot stāstus un iztēli. Šajā vecumā sacensību gars, uzvaras un rezultāti ieņem sekundāru lomu, jo galvenais ir vairot bērnos mīlestību pret sportu un kopā pavadīto laiku. Pievienošanās šai kampaņai, kas tiek realizēta jau vairākos desmitos Eiropas valstu, ir kā apliecinājums mūsu nolūkiem futbola popularizēšanā meiteņu vidū. Lai tos sasniegtu, mums ir jārada šīm meitenēm pievilcīga un uzrunājoša vide. Mūsu klubi un treneri ir motivēti izmantot visas šīs programmas piedāvātās iespējas, lai organizētu unikālas treniņu nodarbības dažādās Latvijas vietās.”
Saturs turpināsies pēc reklāmas.
“Playmakers” pirmajās nodarbībās uzsvars tiek likt uz pārliecības radīšanu meiteņu kustībās, iedrošinot uz iztēles un izdomas izmantošanu, kā arī komunikāciju ar vienaudzēm. Vēlākās nodarbības iepazīstina meitenes ar futbola pamatelementiem.
Nodarbības notiks treniņu punktos dažādās Latvijas vietās sadarbībā ar vietējiem klubiem un treneriem. Programma risināsies divos posmos pavasarī un rudenī. Katru posmu veidos astoņas treniņu nodarbības.
Plašāka informācija par programmu un pieteikšanās pieejama www.playmakers.lff.lv.
Saturs turpināsies pēc reklāmas.
LFF prezidents Vadims Ļašenko: “Sieviešu un meiteņu futbols ir viens no visstraujāk augošajiem futbola segmentiem Eiropā. To lieliski redzam arī Latvijā, jo periodā no 2016. līdz 2020. gadam licencēto daiļā dzimuma spēlētāju skaits Latvijā dubultojās, un pašlaik ir virs 2600. Tam līdzi attīstās arī treneru metodika un infrastruktūra. Tomēr mūsu ambīcijas ir krietni augstākas, jo ar laiku vēlamies, lai futbols sievietēm un meitenēm Latvijā kļūst par sporta veidu numur viens. Latvijas sieviešu futbola stratēģijas 2021.-2025. gadam viens no mērķim ir lauzt sabiedrības stereotipus par sieviešu futbolu, radot pozitīvu un iedvesmojošu tēlu un veicinot labvēlīgu attieksmi pret sieviešu futbolu. Šī programma palīdzēs mums spert vairākus soļus uz priekšu šo mērķu realizēšanā. Tā ne tikai uzrunās jaunās sportot gribētājas un meiteņu vecākus, bet arī ļaus attīstīties mūsu treneriem.”
Latvijas sieviešu futbola stratēģijā, kas balstīta uz četriem attīstības pīlāriem, liels uzsvars ir likts uz futbola pieejamību, nodrošinot, lai katrai meitenei neatkarīgi no vecuma un iepriekšējās pieredzes būtu iespēja nodarboties ar futbolu. Tāpat tajā ir liela sasaiste ar futbola tēla attīstību Latvijā, lai futbols kļūtu par visvairāk pamanāmo sieviešu sporta veidu valstī. “Playmakers” programma lieliski sasaucas ar LFF izvirzītajiem mērķiem un ieplānotajiem soļiem futbola pieejamības un popularitātes veicināšanā meiteņu vidū.
Foto un video: publicitātes
Bērnu sports Sieviešu futbols Sports
Jelgavas čempioni skvošā pieaugušajiem – Jānis Plūme un Laura Gaigala
Izbraukumā jāiztur četras spēles piecās dienās
Džudo turnīrā Ādažos medaļas arī Sergeja Vasjkova audzēkņiem
Jelgavniekiem medaļas džudo turnīrā “Zelta rudens 2022” Ādažos
“Zemgale/LLU” guva otro panākumu “Mestis” līgā (FOTO/VIDEO)
“Optibet”Superkausu izcīna VK “Jelgava” volejbolistes
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.